20. ΨΗΦΙΣΜΑ ΞΘ΄ της 16/22 Σεπτ. 1949 Περί κυρώσεως και τροποποιήσεως του υπ’ αριθ.936/49 Α.Νόμου «περί τροποποιήσεως της υπ’ αριθ.59/1945 Συντακτικής Πράξεως «περί καθορισμού της οργανικής συνθέσεως των Δημοσίων ή δημοσίου χαρακτήρος υπηρεσιών». Έχοντες υπ’ όψει: 1)Το υπό στοιχ. ΞΗ΄ από 29 Ιουλ. 1949 Ψήφισμα της Δ΄ Αναθεωρητικής Βουλής «περί εξουσιοδοτήσεως προς έκδοσιν Ψηφισμάτων κλπ.» Σελ.430 2)Την κατά την συνεδρίασιν ΙΣΤ΄ της 7 Σεπτ. 1949 ληφθείσαν απόφασιν της Επιτροπής Εξουσιοδοτήσεως της Βουλής «περί κυρώσεως και τροποποιήσεως του υπ’ αριθ.936/1949 Α.Νόμου «περί τροποποιήσεως της υπ’ αριθ.59/1945 Συντακτικής Πράξεως «περί καθορισμού της οργανικής συνθέσεως των Δημοσίων ή Δημοσίου χαρακτήρος υπηρεσιών», απεφασίσαμεν και διατάσσομεν. Α)Να δημοσιευθή δια της Εφημερίδος της Κυβερνήσεως το κάτωθι Ψήφισμα έχον, κατά την απόφασιν της Επιτροπής Εξουσιοδοτήσεως, ως εξής: Άρθρ.1ον .-(Κυρούται αφ’ ης ίσχυσεν ο υπ’ αριθ.936/1949 Α.Νόμος). Άρθρ.2ον .-(Εκ του πρώτου εδαφίου της παρ.1 του άρθρ.10 της υπ’ αριθ.59/1945 Συντακτικής Πράξεως, ως το άρθρον τούτο τροποποιείται δια του άρθρ.1 του δια του παρόντος κυρουμένου υπ’ αριθ.936/1949 Α.Νόμου, απαλείφεται η δις επαναλαμβανομένη λέξις «οργανικώς», της απαλείψεως ταύτης ισχυούσης αφ’ ης ίσχυσεν η υπ’ αριθ.59/1945 Συντακτική Πράξις). Άρθρ.3ον .-Δι’ αποφάσεως του Υπουργικού Συμβουλίου δύναται η εν τω πρώτω εδαφίω της παρ.1 του άρθρ.10 της υπ’ αριθ.59/1945 Συντακτικής Πράξεως προθεσμία να παραταθή μέχρι τέλους Μαρτ. 1950. Άρθρ.4ον .-Ανάπηροι και θύματα πολέμου, εξαιρεθέντες της εφαρμογής της υπ’ αριθ.59/1945 Συντακτικής Πράξεως, διατηρούσιν εις τους πίνακας αρχαιότητος την σειράν, εις ην κατετάγησαν μετά την εφαρμογήν της υπ’ αριθ.59/1945 Συντακτικής Πράξεως και προ της δημοσιεύσεως του δια του παρόντος κυρουμένου υπ’ αριθ.936/1949 Α.Νόμου. Άρθρ.5ον .-Δια Δ/των, εκδιδομένων προτάσει του αρμοδίου Υπουργού μετ’ απόφασιν του Υπουργικού Συμβουλίου δύναται να ορισθή ότι υπάλληλοι ή υπηρέται προαχθέντες μετά την απελευθέρωσιν της Χώρας εις κενάς θέσεις ή βαθμούς, οίτινες όμως δεν είχον προαχθή εις τας θέσεις ή τους βαθμούς τούτους κατά την διάρκειαν της ξενικής κατοχής, λογίζονται δια την απόκτησιν προσόντων προς περαιτέρω προαγωγήν και δια τον καθορισμόν της σειράς αρχαιότητος αυτών ως προαχθέντες αφ’ ης κατά το από 28 Απρ. 1941 μέχρι και της 17 Οκτ. 1944 χρονικόν διάστημα προήχθησαν εις τους αυτούς βαθμούς ή θέσεις νεώτεροί των. 2.Η.β.17-20 Εκκαθάρισις διορισμών και προαγωγών κατοχής 